Omtlicha Gmoaschlissl

Da Omtliche Gmoaschlissl (Amtlicher Gemeindeschlüssel oda AGS), friarar aa Amtliche Gemeindekennzahl (GKZ), Gemeindekennziffer oda Gemeindeschlüsselzahl is a Ziffanfoijg zua Identifiziarung vo polidisch seijbständige Gmoana oda gmoafreie Gebiete.

Ondane Nomenklatuan zua Obgrenzung vo Gebiet sa zum Beispui de Postleitzoi oda dea NUTS-Code. Im Marketing wean a Nielsengebiete vawendt.

 Deitschland 

Ea diant voa oijm statistischan Zweckn unn wead in Deitschland vo de Statistischn Ämta vo de oanzalnan Bundeslända eiheitli vagemn.

Da Gmoaschlissl is zum Beispui beim Wohnungswechsl auf da Obmeijdung bzw. Onmeijdung onzgemn. Ea wead jedo in da Regl vom jeweijigan Eihwohnameijdeomt im Rothaus eitrong.

 Aufbau 

Da Gmoaschlissl bsteht aus insgsomt ocht Ziffan, de se wia foijgt zammsetzan: De easchtn beidn Ziffan bezeichnan des Bundesland, de dritte Ziffa den Regierungsbeziak (bei Lända ohne Regierungsbezirk steht do a 0, außa bei Rheinland-Pfoijz, Sachsen-Onhoijt unn Niedasachsn, de eanane Regierungsbeziak eascht in de letztn Joar aufglöst homn), de viade Ziffa bezeichnet de Region unn de fünfte Ziffa an Stoodtkreis (kreisfreie Stot) oda an Londkroas (Kroas); unn de sechste, siebte unn ochte Ziffa bezoachnan de Gmoa oda a gmoafreis Gebiet.

De easchtn finf Steijn wean aa oijs Kreisschlissl bzoachnet.

Beispuij:

08 1 11 000 = Stuttgart
 08 Baden-Württemberg
 1 Regierungsbezirk Stuttgart
 1 Region Stuttgart
 1 Stadtkreis Stuttgart
 000 (Schtuagoat griagt oijs Stodkreis de Gmoaschlisslendung 000)

15 3 52 002 = Aschersleben
 15 Sachsen-Anhalt
 3 ehemoijiga Regierungsbezirk Magdeburg
 52 Landkreis Aschersleben-Staßfurt
 002 Stadt Aschersleben

12 0 64 340 = Neuhardenberg
 12 Brandenburg
 0 (in Brandenburg gibts de Vawoijtungseiheit Regierungsbeziak ned)
 64 Landkreis Märkisch-Oderland
 340 Gemeinde Neuhardenberg

 Teilgmoakennziffa 

De Teilgemeindekennziffer kennzeichnat de Teiloat, Oatsteij oda Stodteij vo oana Gmoa in Bayern. De Zählung eafoijgt in da Regl oijphabetisch.

 Bundeslända 

De Zählung eafoijgt vo Noadn noch Südn (Numma 01-09), in chronologischa Zuaghäarigkeit zua Bundesrepublik Deitschland (Numma 10) unn oijphabetischa Reinfoijg (Numma 11-16).

 01 Schleswig-Holstein
 02 Freie unn Hansestod Hambuag
 03 Niedersachsen
 04 Freie Hansestod Bremen
 05 Nordrhein-Westfalen
 06 Hessn
 07 Rheinland-Pfalz
 08 Bodn-Wiattmbeag
 09 Bayern
 10 Saarland
 11 Berlin
 12 Brandnburg
 13 Mecklenburg-Vorpommern
 14 Saggsn
 15 Sachsen-Anhalt
 16 Thüringen

 Im Netz 
 destatis.de/... - Statistisches Bundesamt Deutschland: Oijgmoane Infoamationa 
 destatis.de/... - Statistisches Bundesamt Deutschland: Kostelose Onlinesuach mit statistische Ongomn zua Bevöijkarung unn de Flächn.
 Gmoa- unn Gmaakungsschlissl vom Bundeslond Brondnbuag (pdf).

 Estareich 

 Aufbau 

Da estareichische Gmoaschlissl, teils aa oijs ÖSTAT-Numma bezeichnet, bstäht aus insgsomt fünf Ziffan, de se wia foijgt zammsetzan: De easchte Ziffa bezeichnet as Bundeslond (in oijphabetischa Reijnfoijg), de zweite unn dritte Ziffa bezeichnan den Beziak unn de viade und fünfte Ziffer bezeichnan de Gmoa.

Beispuij:

3 25 21 = Rappottenstein
 3 Niederösterreich
 25 Bezirk Zwettl
 21 Gemeinde Rappottenstein

9 07 01 = Wien-Neubau
 9 Wien
 07 Neubau (7. Bezirk)
 01 -

 Bundeslända 

 1 Burgenland
 2 Kärnten
 3 Niederösterreich
 4 Oberösterreich
 5 Salzburg
 6 Steiermark
 7 Tirol
 8 Vorarlberg
 9 Wien

 Im Netz 
 https://web.archive.org/web/20070410204149/http://www.statistik.at/blickgem/index.jsp - Städtvazeichnis mit Gmoaschlissl

 Schweiz 
Des Schweiza Pendant zum Gmoaschlissl is de Gmoanumma.

 Schau aa 

 Fia Fronkreich: an Code Insee
 Fia Japan: den Zenkoku Chihō Kōkyō Dantai Kōdo
 NUTS, de Systematik vo da Eiropäischn Union
 UN/LOCODE, de Systematik vo de Vaeinten Nationan

Kategorie:Kommunalrecht
Kategorie:Amtliche Statistik